Naglalaman ang seryeng ito ng pagsasadrama batay sa mga salaysay ng mga saksi.
Binago o pinag-isa ang ilang pangyayari at tauhan.
Binubuo ito ng tatlong bahagi at dapat unawain
ang nilalaman ng bawat episode sa konteksto ng buong serye.
May lihim ang lahat ng tao.
At trabaho naming alamin ang lihim na 'yon.
Anuman ang kapalit.
Sa News of the World, nasisilip namin kahit sino.
Kahit sino ka pa.
Artista,
soccer player,
modelo…
Maging dugong-bughaw.
Kahit sino.
Walang sinasanto.
Noong dekada '90,
isa akong modelong madalas maglibang sa ibang bansa.
Umuwi ako sa London isang gabi.
Dis-oras na ng gabi.
Bumaba ako ng eroplano, nag-taxi ako pauwi, at…
Magaan ang pakiramdam ko. Galing ako sa bakasyon.
Masayang-masaya ako.
Kahit sino ka pa, gagawa kami ng paraan para mahuli ka sa akto
nang may litrato, rekording, at video.
Kapag malapit nang ilabas ang istorya,
kailangan naming tumawag bago pumutok ang balita.
Pagkarating ko no'n sa apartment ko,
umiilaw ang answering machine ko.
Ibig sabihin no'n, may tumawag at nag-iwan ng mensahe.
Taga-News of the World 'yon.
Hindi madali ang tawag na 'yon para sa magkabilang partido.
Kadalasan, binababa lang nila ang telepono
o tumatanggi silang magsalita.
Sa mensaheng 'yon, ipinaalam sa 'king lalabas ako
sa News of the World kinabukasan ng umaga
dahil sa isang drug scandal,
at tinanong ako kung may komento ako.
Parang…
Kinailangan kong umupo no'n. At napaupo talaga ako.
PAGBATI - MGA TAWAG
Alam mong magbabago ang buhay nila, at alam din nila 'yon.
Kaya halos maaawa ka rin sa kanila. Halos.
Naalala ko sumalampak ako sa sahig at gimbal na gimbal ako no'n.
Hindi ko alam… Ni hindi ko naiintindihan no'n
kung ano'ng nangyayari.
Iniisip ko no'n, "Ano 'to? Ano'ng sinasabi mo?"
MODELONG SI JODIE, NAGTUTULAK NG COCAINE
EKSKLUSIBO! SA PAHINA 8 AT 9
Sa sandaling 'yon, parang
bigla kang naubusan ng dugo.
Nababalot ka ng takot.
'Yong tuliro ka't mapapatanong ka na lang ng
"Ano'ng nangyari?"
EKSKLUSIBO AT PINAKAUNA SA BUONG MUNDO ANG PAGTUTULAK NG COCAINE NI TULISA
Sira na ang buhay ko.
Wala na.
Gusto ko lang bumalik sa dati ang lahat.
Kung mag-ring ang telepono mo sa bahay
ng dis-oras ng gabi ng Biyernes o umaga ng Sabado,
hindi mo gugustuhing marinig sa kabilang linya si Mazher Mahmood.
Ang Fake Sheikh.
Sinimulan na sa Old Bailey ang paglilitis kay Mazher Mahmood,
ang mamamahayag na tinatawag na Fake Sheikh.
Alam mo 'yong sobrang di kapani-paniwala kaya kapani-paniwala na?
Hindi 'to peke.
Sa loob ng 30 taon, nagpakasasa siya sa pagtatago sa identity niya.
'Yong paglilihim niya sa pagkatao niya
ang nagdala sa buong diskarte niya.
'Yong "Hari ng Patibong" ayon sa sarili niyang salita,
dumadalo sa paglilitis araw-araw nang may balot ang mukha.
Para sa 'kin, malupit, mapanlinlang,
at walang-awang tao siya.
Si Mazher Mahmood ang nasa likod ng ilang pasabog sa tabloid.
Gaya ng pagbunyag sa aregluhan sa cricket sa Pakistan,
at planong pandurukot kay Victoria Beckham.
Umasta si Maz na hindi hadlang
kung wala kang pera,
at puwede ka pang kumita kung lumapit ka nang tama.
Ayoko mang sabihin,
sobrang galing niya sa ginagawa niya.
Sa ilalim ng mesa ang tsaa, Paul.
Ikaw ro'n sa loob. Sige na.
Iisipin ng mga tao na hindi 'to nangyari,
pero nangyari talaga ito.
Pambihira man,
hindi ka man makapaniwala, nangyari talaga ito.
Bumalik tayo sa dekada '90.
Nakulong ako dahil sa panloloko,
at wala akong trabaho pagkalaya ko,
pero gusto kong maging mamamahayag.
Kaya lumapit ako kay Mazher Mahmood.
Si Mazher Mahmood siya no'n, hindi pa ang Fake Sheikh,
at sinabi niya sa 'kin, "Gusto mo 'kong makatrabaho?
"Puntahan mo 'ko at magbaon ka ng istorya."
Noong panahong 'yon, ako 'yong Pizza Man,
'yong palaging may maihahatid.
Isang gabi, may tumawag sa 'kin na nagpakilala bilang Dr. Rangwani.
Isa siyang nirerespetong 62 taong gulang na doktor
na may asawa't dalawang anak at nakatira sa Solihull sa Birmingham.
Nagpaliwanag siya. Sabi niya, "Wag mo 'tong sasabihin sa iba,
"pero may problema ako sa isang karelasyon ko."
May kalaguyo siya sa loob ng 15 taon,
at sinasabi ng babae
na siya ang ama ng tatlong anak niya.
Masisira nito ang reputasyon ni Dr. Rangwani
bilang propesyonal pati na ang personal niyang buhay.
Kaya sabi ni Dr. Rangwani…
Sabi niya, "Nakulong ka na."
'Ka ko, "Oo, nakulong na 'ko."
Aniya, "Baka may kilala kang pumapatay? Mamamatay-tao?"
"May mga nakilala ako ro'n."
Aniya, "Gusto ko siyang mamatay."
Sabi ko, "Sige, titingnan ko kung ano'ng magagawa ko."
Kailangan kong magdesisyon.
Puwede akong…
magsumbong sa pulisya
na…
karaniwang gagawin ng matinong tao,
o lumapit kay Maz.
Tinawagan ko si Maz.
Sabi niya, "Ganito ang gagawin natin.
"Pupunta ako sa Birmingham.
"Kukuha tayo ng kuwarto sa Hyatt sa Birmingham.
"Ako ang magiging hitman."
Hinding-hindi maiisip ni Rangwani
na reporter siya ng News of the World.
Sa sting operation, unang-unang ginagawa ni Maz
ang paglalagay ng bug sa lahat sulok ng kuwarto.
Trabaho kong dalhin si Rangwani para makausap siya ni Maz.
Kumatok at pumasok kami sa kuwarto.
Tumingin ako sa paligid.
Pinakahalata sa mga nakita ko ang washbag
na nakapatong sa mesa.
Kailangan naming makuhanan sa akto si Rangwani.
Dapat 'yong makunan sa camera.
Malinaw mong makikita sa video
na inamin ni Rangwani na gusto niyang ipapatay ang kabit niya.
Nakakagulat 'yon.
Gusto mo bang pagmukhaing aksidente 'yon?
Alam mo ang dapat gawin. Ikaw na ang bahala.
Basta mamatay siya?
Oo. Para mawala na siya sa buhay ko.
Sabi ni Maz, "Sige, limang libong pound. Cash.
"Kalahati bago ko 'yon gawin
"at 'yong natitira pagkatapos ko ro'n."
Pagkalipas ng ilang araw,
kumilos kami para kunin 'yong pera sa doktor.
May van kami malapit sa pagkikitaan,
at nagtatago ro'n 'yong tech guy namin nang may video camera.
Kailangang makuhanan sa camera ang pag-abot ni Dr. Rangwani ng pera.
Mahalagang katibayan ng intent 'yon.
Lumabas si Rangwani.
Sabi ni Maz kay Dr. Rangwani,
"Nasaan na ang deposito mo?"
Bumunot ng sobre si Rangwani.
Pambihira ang kuhang 'yon.
UNDERCOVER FOOTAGE NG NEWS OF THE WORLD
'Yan 'yong pera, tama?
Mahalagang ebidensiya ng intent 'yon.
Pagkatapos, sabi ni Maz,
"Sige. Babalitaan ka namin kapag tapos na."
Medyo mauga 'yong video,
pero kailangan naming makuhanan 'yong reaksiyon ng doktor.
Noong pabalik si Rangwani,
itinaas niya ang kamao niya na parang nagwagi siya.
Ani Maz, "Nahuli ko na siya."
Lumipas ang Biyernes.
Tumawag si Maz ng umaga ng Sabado. Aniya, "Nakahanda na lahat.
"Kapag tumawag siya sa 'yo, at tatawag siya,
"sabihin mo sa kaniya na ngayon 'yon mangyayari."
Sabi niya, "Kapani-paniwala ka dapat.
"Kapag tumawag siya, umakyat-panaog ka para hingalin ka.
"Ha? Magtunog kang pagod.
"Irekord mo ang tawag na kapani-paniwala dapat."
Tinawagan ako no'ng hapon.
Di ko malilimutan ang sinabi ni Rangwani.
Tumawag siya. Sumagot ako't nagrekord.
"Hi. Hi, Dok."
Sabi niya, "Tapos na ba?"
Sabi ko, "Ang alin?"
"Tinapos na ba siya? Tapos na ba?"
'Ka ko, "Oo, tapos na."
Naaresto siya no'ng hapon ng Sabado.
Lumabas ang istorya no'ng Linggo.
Malaki ang sinakop no'n sa diyaryo.
DOKTOR, MAY PAMPATULOG AT PANTUROK PARA SA BIKTIMA
NI MAZHER MAHMOOD
Nirerespetong tao si Dr. Rangwani.
Pero ayon kay Justice Alliott,
gumawa si Rangwani ng maraming mabusising kasinungalingan
para di panagutan ang krimen niya,
at di siya nakitaan ng anumang pagsisisi.
Matapos mapatunayang nagkasala si Dr. Rangwani,
hintulan siya ng pitong taong pagkakabilanggo.
Malaki ang utang na loob ko kay Maz dahil dati akong nakulong,
at 'yong kaugnayan ko kay Maz, 'yong kasama no'ng karangalan,
naibalik no'n ang kumpiyansa ko.
Naiparating no'n na may ginagawa akong makabuluhan.
Matagal na 'kong pulis,
at, sa tingin ko, di 'to aabot sa hukuman
kung hindi dahil
sa paraan ng pag-iimbestiga ng mga diyaryo.
Noong dekada '90 namayagpag ang pamamahayag sa tabloid.
Isipin mo ang mundong walang Internet at mobile phone.
Sa gano'ng diyaryo ka makakasagap ng balita.
Kaya may kapangyarihan kaming
hubugin kung paano mag-iisip ang mga tao.
Hindi dapat maliitin ngayon
kung gaano kalaki ang News of the World noong dekada '90.
Napakalaki no'n. 'Yon ang diyaryong pinag-uusapan ng lahat.
'Yon ang pinakamabentang pang-Linggong diyaryo sa mundo.
Laging may eskandalo o celebrity
o politikong may ginagawang kalokohan,
at malalaman mo 'yon sa News of the World.
EKSKLUSIBO! KAHIYA-HIYANG LIHIM NG SOCCER PLAYER
POP STAR, NAKIPAGRAMBULAN
NABUNTIS AKO NG ISANG MP
Pareho kami ni Mazher na undercover na imbestigador
ng News of the World,
pero magkaibang-magkaiba kami.
Dahil ako 'yong nagbebenta ng diyaryo, nang-aaliw, at namumukaw.
Samantalang siya 'yong tagapaghiganting nagpapakulong sa mga nagkakasala.
Pero di siya nakikisalamuha. Di siya sumasama sa inuman.
Doon lang siya sa sarili niyang team.
Desperado akong makipagkaibigan at makuha ang mga contact niya.
Naaalala kong lumapit ako at sinabi ko sa kaniya,
"Gusto talaga kitang makatrabaho."
Ang sagot niya,
"Hindi 'yon mangyayari."
Kasama ako sa team ni Maz.
Isang bagay 'yon na maipagmamalaki mo.
Halos parang undercover na secret agent siya.
Misteryoso.
Alam ng lahat na hindi puwedeng may pakalat-kalat na litrato ni Maz.
Siyempre, kasama siya sa maraming litrato,
pero iaabot mo 'yon sa photo department
at tatakpan nila ng itim na linya 'yong mga mata niya.
Talagang natutuwang magpanggap si Mazher.
Talagang natutuwa siyang umarte.
May dating siya na parang bata siya,
parang batang prinsipe.
Ginamit niya ang dating na 'yon
para maging mas mahusay na undercover, parang batang magaling magkunwari.
Malapit kami ni Maz sa isa't isa. Parang magkapatid na.
Marami akong ginawa para kay Maz.
Nagpanggap akong Arabe.
Nagpanggap akong babae.
Nag-bug ako ng mga bahay para kay Maz.
Ginawa ko ang lahat para kay Maz.
'Yong team na piniling makatrabaho ni Mazher,
sila 'yong medyo naiiba sa karaniwan.
Sila 'yong iniiwasan ng lipunan at parang itinatakwil,
dahil ganoon din si Mazher.
Si Maz lang no'n
ang Asyanong mamamahayag sa News of the World.
No'ng panahong 'yon,
limitado ang mga puwedeng gawin ng mga Asyanong mamamahayag.
Limitado si Maz sa mga istoryang tungkol sa mga Asyano
o tungkol sa rasismo.
Kung gusto ni Maz na sumulat tungkol sa mga celebrity
o tungkol sa katiwalian sa mga institusyon sa UK,
hindi 'yon mawari ng mga editor.
Hindi nila maisip kung paano magagawa ng Asyano o Itim na mamamahayag
na mapalapit sa Puting target.
Kaya nagpasiya si Maz na hamunin ang pag-iisip na 'yon.
At natutuhan niya kung paano 'yon sagarin para makuha niya
ang gusto niya.
May ideya si Maz. Ang Fake Sheikh.
Nakakabilib na ideya 'yon.
May pananaw no'ng panahong 'yon
tungkol sa mayayamang Arabe na pumupunta sa London
para dito ilagak
'yong garapalang yaman nila
at gawin anuman ang gusto nila.
Hindi nila alam ang gagawin nila sa pera at kayamanan nila.
At masisilaw ka kapag napalapit ka ro'n.
Dahil pangkaraniwang tao ka na walang ideya
sa kulturang Arabe o mga sheikh,
o sa ginagawa ng mga sheikh,
sinasabi ng mga sheikh, o ikinikilos ng mga sheikh,
sa tingin ko inisip ni Mazher na susundin ng mga tao ang mga haka-haka nila.
Mautak na sinamantala ni Maz
ang pananaw ng mga tao no'ng panahong 'yon.
Napagtanto niyang magagamit niya ang lahi niya
bilang bala niya.
Karaniwan siyang nakakakuha ng istorya
sa mga tawag sa hotline
na laging inilalagay sa ads
kada linggo sa News of the World.
"May alam ka bang eskandalong maiimbestigahan ni Mazher Mahmood?
"Tawag na!
"Malaki kami magbayad."
Naudyok nito ang maraming tao
na tumawag.
'Yong proseso kung pa'no naging Fake Sheikh si Mazher Mahmood,
unti-unti 'yon,
at sa maliit siya nagsimula.
Hindi siya makakaderetso sa mga pasabog sa mga celebrity
nang hindi pa siya nahahasa.
Sa tingin ko, isa sa mga naging paraan niya
'yong pagpuntirya sa mga di masyadong kilalang tao.
Siguro 'yong mga taong
mas madaling magoyo at mapasok sa sitwasyong ginagawa niya.
Isang araw, may tumawag sa kaniya, at tip 'yon tungkol kay Emma Morgan.
Magandang tip 'yon.
Isa sa mga pinakapatok na babae sa Page Three no'n si Emma Morgan,
at narinig naming nagdodroga siya.
MAANGHANG
Saktong-sakto 'yon para masubukan ni Maz ang Fake Sheikh niya.
No'ng panahong 'yon, 24 na taong gulang ako
at modelo ako na nagbo-bold no'ng dekada '90
para sa lahat ng tabloid, sa The Sun at News of the World.
Tampok sa Page Three ang mga babaeng walang pang-itaas
sa ikatlong pahina ng diyaryong The Sun,
at napapatanong ang maraming tao ng "Bakit?"
Pero uso 'yon no'n.
'Yong mga babaeng lumalabas sa Page Three,
parang sila 'yong mga lumalabas sa Love Island.
Di laging nakalabas ang suso nila,
pero madalas tayong makakita ng puwit, di ba?
Parang gano'n lang 'yon. Pang-akit.
Kinausap ko si Mazher at sabi niya,
"Kailangan nating magplano kung pa'no natin siya mahuhuli."
"Para sa kalendaryo kaya? Maganda 'yon.
"Alukin mo siya ng libo-libong pound."
Tumawag ako
at sabi ko kay Emma, "Sobrang ganda ng alok naming 'to sa 'yo."
'Ka ko, may Arabeng sheik na kasama sa usapan.
Di ako makapaniwala sa suwerte ko.
Ang laking biyaya no'n at sabik na sabik ako.
Pangarap ko ang trabahong 'yon.
Parang nanalo ako sa lotto, alam mo 'yon?
Sobra-sobra 'yong kasabikan ko.
Tinanong ko si Maz,
"Pa'no natin siya mapapahithit?"
Pumunta kami sa Lanzarote.
Pagkalapag namin at habang nasa arrival hall kami,
may nakita akong kakilala ko.
Billy ang pangalan niya.
Sabi ni Maz,
Billy ang pangalan no'ng lalaking tumawag para magbigay ng tip.
Kaibigan daw ni Emma 'yong Billy.
Nakilala ko si Billy dahil may mga naging shoot na 'ko sa Lanzarote.
Sabi ko, "Ba't narito ka?"
Sabi niya, "Bodyguard mo 'ko."
Naisip ko, "Diyos ko po, ikinuha ako ng sheik ng bodyguard."
Pakiramdam ko no'n, sobrang espesyal ako.
Sabi ni Maz, manggagaling 'yong droga do'n sa kaibigan ni Emma na si Billy.
Dumating ako sa hotel.
Nagpaalam si Steve at sabi niya, "Mag-order mo ng kahit ano'ng gusto mo.
"Sagot ng sheik ang lahat ng gusto at kailangan mo.
"Walang problema kahit ano pa 'yon."
Pagkarating ko sa hotel,
tinawagan ko si Maz at sabi ko,
"Narito na siya. Sting operation na."
Kailangang marekord ang audio at video.
Kailangang makuhanan 'yon.
Walang istorya kung di 'yon magagawa.
Pumasok si Mazher sa kuwarto habang iniisip ko
kung saan ipupuwesto ang mga camera.
May radiator do'n na may sala-salang kahoy na tabing,
kaya isinilid ko ro'n 'yong camera.
Nagkunwari si Maz na nagko-cocaine siya.
Gumanito siya. Ayos.
Ayos na ayos 'yon.
Nakahanda na'ng kuwarto.
Nakahanda na 'yong camera,
'yong panrekord ng audio, lahat.
Kailangan na lang
na pumasok si Emma.
Naaalala kong nasa pasilyo ako,
kakatok ako at naiisip ko no'n, "Naku." Kabadong-kabado ako.
Kumatok ako.
Pagkapasok ni Emma, binati siya ni Maz.
Hindi siya nakasuot ng thawb. Nakasuot lang siya ng suit,
at nakipagkamay siya gamit ang dalawang kamay.
Parang prinsipeng Arabe siya.
Lagi siyang nag-eeksahera.
"Ang ganda mo.
"Tiyak na maganda ang resulta nito. Bagay na bagay ka sa kalendaryo."
Talagang maayos ang bihis niya.
Napansin kong ang ganda ng kutis niya.
Ang linis ng mga kuko niya.
May suot siyang malaking relo na parang yari sa ginto.
Naisip ko no'n na ang elegante at ang lakas ng dating niya.
At may champagne do'n.
Nasa kuwarto rin si Billy.
Ang ganda ng mood sa kuwartong 'yon sa hotel,
pero kabado ako no'n.
Dahil laging nakakakaba kapag nagtatago kami ng mga camera.
Puwedeng bigla na lang mahulog ang mga 'yon.
Puwedeng maubos ang baterya
kung kailan hihithit ng cocaine si Emma.
Lagi akong kabado no'n dahil kailangang umubra 'yon.
Bigla na lang sinabi ni Billy, "Gusto mo ba ng cocaine?"
Naano si Emma…
Hindi siya nagulat pero makikita mong
ikinayamot niya 'yon.
Parang medyo nabagabag siya. Sabi ni Maz,
"Sige lang. Walang kaso 'yan. Ayos lang 'yan. Di 'yan problema."
Bigay-todo siya sa pag-arteng Arabe.
Nakita niyang umayaw ako. Sabi niya, "Ayos lang. Sige na."
Di ko maalala 'yong mismong sinabi niya,
pero talagang hinikayat akong mag-cocaine.
Bago 'yon, ilang beses pa lang akong nakasubok na mag-cocaine,
at di ko naman ikinakatuwa 'yon.
Pero naisip ko talaga no'n, kung sasagot ako ng "Ayoko,"
baka di matuloy 'yong trabaho.
Kaya humithit ako ng cocaine.
Naisip ko no'n na napasaya ko siya.
Sobrang ligaya ni Maz no'n.
Aniya, "Nahuli na natin siya."
Umuubra 'yong Fake Sheikh.
Pero kulang pa 'yon kay Maz.
Pagkatapos, tumayo 'yong sheik at pumunta siya sa maliit na balkonahe.
Pinalapit niya 'ko.
Tinanong niya 'ko kung maikukuha ko siya ng cocaine.
Medyo nagulat ako. Sabi ko sa kaniya,
"Si Billy, 'yong…
"Nagtatrabaho siya para sa 'yo. Nagbebenta siya no'n.
"Kay Billy ka humingi. Wala akong cocaine."
Tiningnan niya 'ko sa mata at sabi niya,
"Sa 'yo ako may tiwala. Sa kaniya, wala."
Sabi niya, "Mas gusto kong ikaw ang kumuha no'n kay Billy,
"at puwede mo sigurong ihatid 'yon sa suite ko
"pagkatapos ng hapunan."
Sa puntong 'yon, nag-aalala ako na kung pupunta ako sa suite niya,
baka magyaya siya ng sex.
Tatanggihan ko 'yon at di na matutuloy 'yong trabaho.
Nakaisip si Billy ng plano para maiwasan ko 'yon.
'Yong plano…
Isisilid ko 'yong cocaine sa ilalim ng pinto ng kuwarto ng sheik.
Tahimik ko 'yong itutulak,
tahimik akong aalis, at sasabihan ko siya,
"Isinilid ko na sa pinto mo."
'Yon ang ginawa ko.
BISTO!
NAKAKAHIYANG PAGDODROGA NG BABAE NG PAGE 3!
Sinubukan niya ang Fake Sheikh
at natuklasan niyang umuubra 'yon.
Di niya kailangang panagutan ang mga pinaggagagawa niya.
Kaya nagpatuloy siya.
Sa tingin ko, natutuwang magpanggap na sheik si Mazher Mahmood.
Pamamahayag 'yon na may pag-arte.
'Yong kasuotang Arabe ng Fake Sheikh
ang paraan ni Mazher Mahmood para mapasok ang mundo ng mga mayaman,
makapangyarihan, at maimpluwensiya.
GLAMOROSO SA UMAGA AT NAGTUTULAK SA GABI EKSKLUSIBO!
Binasa ko 'yong buong istorya habang humahagulgol.
Pinalabas sa diyaryo na nagbebenta ako ng droga.
Hindi ako makapaniwala.
At napagtanto ko no'n
na di totoong sheik 'yong sheik na 'yon.
Undercover na investigative reporter siya
ng News of the World na nagngangalang Mazher Mahmood.
EKSKLUSIBO! NI MAZHER MAHMOOD
Nagimbal ako. Natakot ako.
Nakaramdam ako ng kahihiyan sa posibleng isipin ng mga tao…
Umiyak lang ako nang umiyak.
Sa loob ng isang linggo pagkaputok no'ng istorya,
pinalayas ako ng kasera ko sa apartment.
Sinipa ako ng The Sun.
Tinatawagan ko 'yong agency ko.
Nagtatawagan kami dati lagi bandang alas-singko ng hapon
para malinaw 'yong mga trabahong nakapila kinabukasan.
Wala na.
Dati pa lang, ipinagtatanggol na ni Mazher Mahmood ang paraan ng pagtatrabaho niya.
May mga taong pumupuna sa diskarte mo
at parang hinihikayat mo raw ang mga tao
na gumawa ng krimeng hindi nila gagawin
kung hindi mo sila tinukso o hinikayat.
Paulit-ulit na ang argumentong 'yan.
Ikaw, Simon, celebrity ka. Kilala ka ng mga tao.
Paano naman kita mahihikayat na bentahan ako ng cocaine?
Di ko 'yon magagawa,
nagpapanggap man akong sheik o Sikh o anuman.
Di ka magbebenta ng cocaine.
'Yong binibisto namin, ginagawa na nila 'yon.
Kung gusto mong maintindihan si Maz at kung ano 'yong
nagtutulak sa kaniya,
dapat mong alamin kung saan siya nanggaling.
Lumaki kami ni Maz sa Birmingham.
Galing siya sa pamilyang Asyanong Pakistani.
Mamamahayag na Pakistani ang ama ni Maz…
AMA NI MAZHER
…sa isang magasing nasa wikang Urdu,
at nakakasulat lang ng istoryang tungkol sa sarili niyang komunidad.
Kinamumuhian ni Maz 'yong ideyang sa mga Asyanong diyaryo lang siya puwede
gaya ng tatay niya.
Pero no'ng sinubukan niyang pumasok sa mainstream journalism,
malaki ang hadlang.
Noong dekada '80, watak-watak ang Inglatera…
LAYAS, MGA PAKI!
…kung saan laganap ang rasismo,
at sobrang hirap para sa mga minoryang may lahing Asyano
na makapagtrabaho sa mainstream media.
Nahirapan talaga akong makapasok sa pamamahayag.
Gusto kong makapasok sa lokal na diyaryo.
Kulang ako sa karanasan kaya dalawang taon akong tinanggihan.
Hirap ang mga Asyano no'n.
No'ng panahong 'yon, naramdaman ko 'yong diskriminasyon.
Pero walang mga Asyano no'n sa media.
Nagsimula siya sa pamamahayag
sa paraang malinaw na makakapagsabi sa 'yo
kung sino si Mazher Mahmood noon at sa buong career niya.
Halata na sa simula pa lang
na handa si Mazher Mahmood na gawin ang lahat,
kahit pa ipagkanulo niya 'yong nakilala niyang
mga kaibigan ng pamilya niya
na nagkuwentong sangkot sila sa pamimirata ng mga tape.
Inihandog niya 'yon sa news department at ginawan nila 'yon ng istorya,
at nagkaroon na siya ng daan para makapasok sa pamamahayag.
Tumawag ako. 'Ka ko,
"May alam akong grupong namimirata ng mga tape. Interesado ba kayo rito?"
Siyempre, interesado sila. Sabi nila, "Puntahan mo kami."
Pero di ba narinig mo 'yong kuwentong 'yon
sa salusalo ng pamilya mo? Kumusta 'yon?
Di maganda ang reaksiyon.
Para sa mga magulang ko, mali na ginawa ko 'yon.
Ang tingin sa 'yo, taksil sa komunidad.
Gagawin niya ang naiisip niya.
Determinado at ambisyoso siya.
At handa siyang gawin kahit siguro ano pa 'yon.
MALAWAKANG PAMIMIRATA, BUNYAG
Pagkatapos no'ng unang istorya tungkol sa pamimirata ng mga tape,
sinabi sa 'kin ni Maz na galit na galit ang tatay niya sa kaniya.
Nagbantang palalayasin siya.
Sinira niya raw ang pangalan ng pamilya.
Pero wala 'yon kay Maz. Basta may istorya.
Wala siyang sinasanto.
At gano'n niya pinatakbo ang career niya.
Kaming mga dito na ipinanganak
at may imigranteng magulang, talagang inaasahan kaming
magtagumpay.
Di 'to tungkol sa karangalan ng posisyon
kundi sa laki ng kinikita.
'Yon ang hinahanap ng mga magulang namin.
Nakita niya ang pamamahayag
bilang oportunidad para kumita.
Walang duda. Pera ang nagtulak sa kaniya.
Dahil kapag may pera ka, matagumpay ka.
Lulong sa pasabog na istorya si Maz.
Kung pa'nong kailangan ng mga adik ng mas matinding dosis o droga,
kailangan ni Maz ng mas matinding istorya.
Sa News of the World, sentro ang isport,
sex, at eskandalo,
at kung nasa istorya mo ang tatlong 'yon,
siguradong jackpot 'yon.
Alam na 'to ng lahat,
pero simula na bukas ng Premier League.
Sobrang laking bagay ng soccer para sa News of the World.
Lagi kaming naghahanap ng mga istoryang
may sangkot na soccer player
na kadalasang dahil sa kalokohan.
Kasama dati ang Newcastle United Football Club
sa mga nangungunang koponan sa Premier League.
May nag-tip kay Maz tungkol kay Freddy Shepherd na chairman ng club
at kay Doug Hall na vice-chairman
na umaastang mga kagalang-galang na negosyante't padre de pamilya.
Pumupunta raw 'yong dalawa sa Marbella pagkatapos ng mga laro
para maghanap ng aliw sa mga kaduda-dudang nightclub do'n.
Alam mong magiging malaking istorya 'yon
dahil para sa mga residente at tagasuporta ng Newcastle,
napakahalaga ng soccer. Parang relihiyon 'yon sa kanila.
MGA TAGASUPORTA SA NEWCASTLE
'Yong stadium na St. James's Park, parang matayog na katedral 'yon.
'Yong mga soccer player, sila ang mga diyos.
At 'yong mga boss sa soccer sa Newcastle, sila 'yong mga punong saserdote.
MALIGAYANG PAGBABALIK… ALAN SHEARER
Gano'ng istorya 'yong eskandalong
magva-viral sa social media ngayon.
Pero no'ng dekada '90,
nalalaman lang ng mga tao ang mga palihim na nangyayari
kapag lumabas na sa tabloid.
At alam ng lahat na News of the World
ang pinakamagaling sa mga pasabog.
Kaya nila 'yon tinatangkilik.
Kaya 'yon ang naging pinakamabentang diyaryo sa bansa.
Iniisip na walang makakatabla kina Freddy at Doug
at anuman ang gawin nila,
halos imposible 'yong mapatunayan.
Pero kapag sinabihan mo si Maz na imposible ang isang bagay,
lalo niya 'yong gagawin.
Lumapit kami kay Doug Hall
at sinabi namin, "May kliyente akong mayamang sheik
"sa Middle East na gustong magsimula
"ng soccer league sa Dubai.
"May pera siyang ibubuhos do'n kaya gusto niya kayong makausap."
Kinagat 'yon ni Doug Hall at sabi niya, "Magkita tayo sa Marbella."
Sabi sa 'kin ni Maz na magpapanggap akong bodyguard niya
kaya maayos dapat ang bihis ko.
"Tagasunod ka ng sheik,
"kaya di ka dapat mukhang photographer."
Pumunta kaming lahat sa Marbella Club.
Nagrenta si Maz ng magarbong villa.
Napakamahal no'n.
Si Conrad 'yong eksperto sa tech, sa pagmamatyag.
Nakabantay siya kuha ng camera sa kabilang kuwarto.
Naglagay kami ng iba't ibang gamit,
gaya ng Dubai Duty Free bag
at shisha pipe, kung saan-saan sa villa.
Ginawa 'to ni Maz para pagmukhaing kakagaling lang namin sa Dubai.
9:29 P.M. MARSO 8, 1998
Tough ang apelyido ko. T-O-U-G-H.
Nasa special forces ako
nang sampu't kalahating taon.
Sampung beses na akong muntikang mamatay.
Nakarating kami sa Marbella bandang 9:30 o 10:00 p.m.
Sabi nina Douglas at Freddy,
"May kakausapin kami sa Marbella Beach Club.
"Sheik mula sa Dubai. 'Yon lang ang masasabi namin."
Pamilyar ako sa mga sheik.
Alam ko ang kalakaran nila,
ang mga gawi nila.
Dahil bilang propesyonal na bodyguard, nagsilbi na akong bodyguard
ng oil minister ng Saudi Arabia, si Prinsipe Ahmed Zaki Yamani,
na pinakamakapangyarihan no'n sa mundo
dahil siya ang nagpepresyo sa langis.
Bago ang pagkikita, kadalasang inaalam ko kung sino'ng kikitain,
kung saan sila nanggaling, para masigurong totoo sila.
Pero wala akong oras no'n.
Sabi ko kina Douglas at Freddy,
"Teka. Sisiyasatin ko lang 'to saglit."
Pagkarating nila, bigla naming napagtantong
nagdala 'yong dalawa ng bantay nila,
si Brian Tough na eksperto sa pagmamatyag.
Naisip ko, "Diyos ko po! Nalintikan na! Mabubuko niya kami kaagad."
Pumunta ako sa villa.
"Sisilipin ko lang saglit."
"Sige lang."
Pumasok ako at mabilisang nagsiyasat.
Marangya 'yong villa.
Pinasadahan ko 'yong kuwarto.
Iniisip namin no'n, "Pa'no kung may makita siyang bug?
"Paano na?"
Nakabantay kami, laging nakamasid,
nakaabang sa banta.
Palagi lang kaming alisto.
Ang bilis ng tibok ng puso ko no'n.
Walang kapansin-pansing kakaiba sa kuwartong 'yon.
Kaya pumasok sina Douglas at Freddy.
Dumaan sina Freddy at Doug sa main lounge,
at lumabas si Maz sa suite niya nang nakasuot ng thawb.
Tiningnan ko 'yong sheik at mukha siyang…
Paano ba 'to?
Parang "mala-sheik."
Malinaw na wala silang napansin
dahil 'yong unang nakakuha sa atensiyon nila,
'yong Dubai paper bag.
Tumungo si Maz.
Tumingin siya sa 'kin at sabi niya, "Lintik ka!"
"Ano'ng sabi ko?" At tumingin siya
kina Hall at Shepherd, at sabi niya, "Tao, tauhan, punyeta."
Nagtawanan sila.
Mukha akong napagalitan at kinuha ko 'yong bag.
Nakaupo sina Freddy at Doug at nagsisimula na silang uminom.
Lalong natuwa si Maz sa ginagawa niya,
pumipitik-pitik siya para mag-utos,
nag-order siya ng napakamahal na cognac
na dadalhin sa kuwarto.
Umiinom sila ng champagne at brandy.
Nilalaklak lang nila 'yong alak.
At naniniwala sina Freddy Shepherd at Doug Hall sa nasa harap nila.
Ininsulto nila ang mga manlalaro…
at nagsimula silang magkuwento tungkol sa mga babae.
Di kami makapaniwala sa sinabi nila.
Sabi ni Freddy, aso ang mga babae sa Newcastle, at kinutya niya
ang mga tagasuporta nila.
Habang nangyayari 'yon, binabantayan ni Conrad ang kuha ng camera.
Medyo malabo 'yong video.
Di pa gano'n kaganda ang mga camera.
Kung ano-anong kabulastugan ang pinagsasasabi nila.
Pambihira ang mga naririnig namin.
Pagpasok mo, may 50 bebot do'n.
Hindi. Pumasok at uminom ka lang. Naro'n lang ang mga bebot,
at bahala ka kung may matipuhan ka.
Natural ang astang dugong-bughaw ni Maz
at nakumbinsi niya sina Doug at Freddy.
Sarili na nila ang sinisiraan nila sa pangungutya nila.
Di kami makapaniwala.
Sabi nina Freddy at Doug, "Tara, mag-aliw tayo."
Pumunta kami sa lugar na tinatawag na Milady Palace.
Lap dancing, nightclub.
Ang daming babae ro'n at hayok na hayok sila.
Sabi pa ni Freddy Shepherd kay Maz, ang Fake Sheikh,
na kailangan nilang mag-ingat sa ginagawa nila sa UK
dahil sa mga tabloid sa bansa.
May kaguluhan ngayong gabi sa Newcastle United
matapos mahuli sa akto ang mga boss nito sa sting operation
na inihanda ni Mazher Mahmood ng News of the World
na kilala rin bilang Fake Sheikh.
Tampok sa News of the World
ang mga paratang laban sa dalawang lalaki
nang mahuli sila sa bahay-aliwan ng isang undercover na reporter.
Ayon sa diyaryo, regular silang nambababae sa mga business trip.
Kinutya raw nila ang mga tagahanga
at tinawag na aso ang mga babae.
Ikinagulat at ikinagalit ito ng mga tagasuporta.
Dapat silang magbitiw.
Ang kapal ng apog nila matapos nilang insultuhin ang mga babae.
Walang kapatawaran ang ginawa nila.
Mga tagahanga ang nagtataguyod sa club.
Hindi ang mga direktor.
EKSKLUSIBO! NI MAZHER MAHMOOD
Nakakamangha lang kung paano niya napaikot ang mga direktor
ng Newcastle para ibulalas nila,
"Aso ang lahat ng babae sa Newcastle."
Susubaybayan ng mga pahayagan sa buong mundo
'yong pasabog ni Mazher na inilabas sa Sunday.
At nilinaw ng mga tagahanga sa home game kagabi
na pagtataksil 'yon at sumigaw sila ng "Hudas!"
Hudas! Hudas! Hudas!
Paulit-ulit nilang ipinanawagan ang pagbibitiw,
at isinigaw ang "Patalsikin!"
Patalsikin ang board! Patalsikin ang board!
Matapos lumabas 'yong istorya,
si Mazher ang naging Reporter of the Year ng 1999,
at kamangha-mangha 'yon.
'Yon…
Napakahusay no'n na undercover na investigative journalism
na di ko matatapatan.
Hindi ako makakagawa ng gano'n kahusay.
REPORTER OF THE YEAR ANG PAMBATO NAMING SI MAZ!
Talagang ipinagmamalaki ko 'yon.
Malaking bagay 'yon. Oscars 'yon.
Oscars para sa propesyon namin.
AT ANG GINAWARAN NG KARANGALAN AY…
Wala nang mas nakakasabik pa
kaysa sa paglabas ng magandang istoryang natuklasan mo
sa front page ng diyaryo n'yo, at alam mo
na 'yong iba pang pahayagan, napabulalas sila ng "Wow!"
BRITISH PRESS AWARDS REPORTER NG TAONG 1999
Si Mazher na no'n ang may pinakamalaking suweldo sa 'min.
At tama lang naman.
Talagang hinahangaan ko no'n si Maz.
Nasa kaniya ang inaasam-asam ng iba.
Ang paghanga ng mga mambabasa ng diyaryo,
ang paghanga ng mga tagapagdesisyon sa diyaryo.
Isang pitik niya lang, magkakabadyet na siya
habang kaming lahat kailangan pang manlimos.
Laro 'yon para sa kaniya. At nananalo siya sa laro. Palagi.
Naaalala kong may magandang sasakyan siya,
pumupunta siya sa mararangyang restawran.
'Yong alahas niya. 'Yong relo niya. May Rolex siya.
May apartment siya sa Kensington. Malaki at may apat na kuwarto.
Magaling siyang mamamahayag. Magaling talaga siya.
Pero sinasabi ko sa 'yo,
wala siyang sinasanto.
Sadyang wala siyang awa.
At walang makakapigil sa kaniya.
Walang-walang makakapigil sa kaniya.
Hiningan ng komento si Mazher Mahmood pero hindi siya tumugon.
Hiningan ng komento ang News UK pero hindi sila tumugon.
Ang pagsasalin ng subtitle ay ginawa ni Maui Felix
Mapanlikhang Superbisor Miray Lozada-Balanza